open-index/open-wikipedia-markdown huggingface dataset:
Μορφωτικός Νεολαίας Τύμπου

Ο **Μορφωτικός Νεολαίας Τύμπου** ηταν κυπριακός αθλητικός σύλλογος με έδρα την Τύμβου. Ιδρύθηκε το 1959.

## Ιστορία
Το σωματείο ιδρύθηκε το 1940 έχοντας αρχικά την ονομασία Νέα Γενεά Τύμπου και στην συνέχεια ΕΑΚ Τύμπου. Το 1959 μετονομάστηκε σε Μορφωτικός Σύλλογος Νεολαίας Τύμπου. Ο σύλλογος αναφέρει ως ημερομηνία ίδρυσης του το 1959. Χρώματα είχε το κόκκινο και το λευκό. Μετά την τουρκική Εισβολή στην Κύπρο έγινε προσφυγικό σωματείο και επαναδραστηριοποιήθηκε στα Λατσιά. Η ποδοσφαιρική ομάδα του σωματείου συμμετείχε στις διοργανώσεις της ΠΟΕΛ.Το 1992 κατέκτησε το Πρωτάθλημα Πρωταθλητριών της ΣΤΟΚ και στην συνέχεια μέσα από το πρωτάθλημα ένταξης ΣΤΟΚ εξασφάλισε τη συμμετοχή του στο πρωτάθλημα Δ΄ κατηγορία ποδοσφαίρου ανδρών Κύπρου 1992-93. Ο Μορφωτικός συμμετείχε στην Δ'Κατηγορία της ΚΟΠ, την περίοδο 1992-93 στον Όμιλο Λευκωσίας/Κερύνειας τερματίζοντας στην 10η θέση και υποβιβάστηκε στα αγροτικά (τοπικά) πρωταθλήματα. Συνέχισε να αγωνίζεται στις διοργανώσεις της ΠΟΕΛ μέχρι το 1995 οπόταν και ανέστειλε τη λειτουργία του. Σήμερα ο Μορφωτικός εξακολουθεί να υφίσταται σαν πολιτιστικό σωματείο.

## Τίτλοι
*Πρωτάθλημα ένταξης (1): 1992 (περιφέρεια Λευκωσίας/Κερύνειας)
*Πρωτάθλημα πρωταθλητριών ΣΤΟΚ (1): 1992
*Πρωτάθλημα ΠΟΕΛ (2): 1990, 1992
*Κύπελλο ΠΟΕΛ (1): 1990

## Δείτε επίσης
*Ποδόσφαιρο στην Κύπρο

## Παραπομπές



Κατηγορία:Αθλητικοί σύλλογοι Επαρχίας Λευκωσίας
Κατηγορία:Ανενεργές ποδοσφαιρικές ομάδες Κύπρου (ανδρών)
Κατηγορία:Ιδρύσεις ποδοσφαιρικών ομάδων το 1959
Κατηγορία:Τύμβου
Φαρμακάς

Ο **Φαρμακάς** είναι κοινότητα της επαρχίας Λευκωσίας στην Κύπρο.

## Πληθυσμός
Ο πίνακας που ακολουθεί παρουσιάζει τον πληθυσμό του χωριού όπως καταγράφηκε στις απογραφές πληθυσμού που έγιναν στην Κύπρο.




## Παραπομπές


## Εξωτερικοί σύνδεσμοι
*

Κατηγορία:Κοινότητες της Επαρχίας Λευκωσίας
Ντενιζλί (αποσαφήνιση)

Η ονομασία **Ντενιζλί** μπορεί να αναφέρεται σε:

## Τοποθεσίες
* Ντενιζλί
* Επαρχία Ντενιζλί
* Ντενιζλί (ΤΔΒΚ)

## Αθλητικοί σύλλογοι
* Ντενίζλισπορ
Παγκόσμιο πρωτάθλημα λύσης σκακιστικών προβλημάτων

Ο πιο ονομαστός διαγωνισμός λύσεις σκακιστικών προβλημάτων είναι το Παγκόσμιο πρωτάθλημα λύσης σκακιστικών προβλημάτων (World Chess Solving Championship) που οργανώνεται από την επιτροπή PCCC της FIDE. Ο διαγωνισμός γίνεται μαζί με το Παγκόσμιο συνέδριο σύνθεσης σκακιού και διοργανώνεται από την WFCC. Το πιο πρόσφατο πρωτάθλημα έγινε  στην Οχρίδα το 2018

## Παραπομπές


Κατηγορία:Σκακιστικές διοργανώσεις
Σόλοι (συνοικία)

Οι **Σόλοι** είναι συνοικία της κοινότητας Καραβοστάσι. Μετά την τουρκική εισβολή του 1974, η διοικητική έκταση της συνοικίας και γενικότερα της κοινότητας Καραβοστάσι δεν ελέγχεται από την Κυπριακή Δημοκρατία. Τα εδάφη αυτά ανήκουν εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκουν στο μη αναγνωρισμένο κράτος της Τουρκικής Δημοκρατίας Βορείου Κύπρου.

## Τοποθεσία
Στα δυτικά συνορεύει με τον Ποταμό του Κάμπου και την Αμπελικού, στα νότια με τη Λεύκα και στα ανατολικά με τον Ξερό. Το βόρειο τμήμα της διοικητικής τους έκτασης είναι παραθαλάσσιο.

## Παραπομπές

Κατηγορία:Καραβοστάσι Λευκωσίας
Λιμνίτης

Ο **Λιμνίτης** () είναι συνοικία της κοινότητας Ξερόβουνος που υπάγεται διοικητικά στην Επαρχία Λευκωσίας.

Το έδαφος της συνοικίας και γενικότερα της κοινότητας Ξερόβουνος ανήκει εκ του νόμου (de jure) στην Κυπριακή Δημοκρατία. Ωστόσο, μετά την τουρκική εισβολή του 1974, το χωριό ελέγχεται εκ των πραγμάτων (de facto) από την μη αναγνωρισμένη Τουρκική Δημοκρατία της Βόρειας Κύπρου.

## Τοποθεσία
Στα δυτικά συνορεύει με τις Αμμαδιές, στα νότια με τη Μούττη και στα ανατολικά με τον Λουτρό. Το βόρειο τμήμα της διοικητικής του έκτασης είναι παραθαλάσσιο.

## Παραπομπές


## Πηγές
*

Κατηγορία:Ξερόβουνος
Κίτι Χόουκ (Βόρεια Καρολίνα)

Το **Κίτι Χόουκ** () είναι πόλη στην κομητεία Ντέαρ της Βόρειας Καρολίνας, και μέρος της ευρύτερης περιοχής Άουτερ Μπανκς. Κατά την απογραφή του 2010 ο πληθυσμός της πόλης ανερχόταν στους 3.272 κατοίκους. Ιδρύθηκε στις αρχές του 18ου αιώνα ως Τσικαχόουκ ().

## Ιστορικά στοιχεία
Το Κίτι Χοκ έγινε παγκοσμίως γνωστό μετά την πραγματοποίηση της πρώτης ελεγχόμενης μηχανοκίνητης πτήσης αεροπλάνου από τους αδελφούς Ράιτ, 6 χιλιόμετρα νότια της πόλης στις 17 Δεκεμβρίου 1903. Μετά τις πτήσεις, τα αδέλφια επέστρεψαν πεζοί στο Κίτι Χόουκ, όπου έστειλαν τηλεγράφημα στον πατέρα τους μέσω του Μετεωρολογικού Γραφείου ενημερώνοντας τον για την επιτυχία τους. Το Κίτι Χόουκ πιστώνεται την πραγματοποίηση των πρώτων μηχανοκίνητων πτήσεων μιας και ήταν η πλησιέστερη κατοικημένη περιοχή την εποχή εκείνη. Ο σύγχρονος οικισμός Κιλ Ντέβιλ Χιλς δεν υπήρχε μέχρι 50 χρόνια μετά τις πτήσεις. Οι Ράιτ επέλεξαν την περιοχή λόγω των συχνών ανέμων και των αμμωδών επιφανειών που ήταν κατάλληλες για τα πειράματά τους με ανεμόπτερα, τα οποία πραγματοποιούσαν για διάστημα 3 ετών πριν την εκτέλεση των πτήσεων.

Διάφορα πλοία και αεροσκάφη των αμερικανικών ενόπλων δυνάμεων έλαβαν το όνομά τους από την πόλη αυτή.

Ο Σταθμός Διάσωσης του Κίτι Χόουκ εγγράφηκε στο Εθνικό Μητρώο Ιστορικών Τοποθεσιών το 1984.

## Γεωγραφικά στοιχεία
Το Κίτι Χόουκ έχει συντεταγμένες  και υψόμετρο 2 μέτρων από τη στάθμη της θάλασσας.

Σύμφωνα με το Γραφείο Απογραφών των Ηνωμένων Πολιτειών, η πόλη καλύπτει συνολικό εμβαδόν 21,3 τ.χλμ. Τα 21,2 τ.χλμ. εξ αυτών είναι χερσαίο έδαφος και τα 0,1 τ.χλμ. (ή 0,5%) είναι νερό.

Το Κίτι Χόουκ εξυπηρετείται από την Εθνική Οδό 158 και τον Αυτοκινητόδρομο 12.

## Αδελφοποιημένη πόλη
*  Κουλαίν στη Χώρα του Λίγηρα της Γαλλίας, περίπου 27 χιλιόμετρα βόρεια του Λε Μαν (από το 2005)

## Παραπομπές


## Εξωτερικοί σύνδεσμοι

* 

Κατηγορία:Πόλεις της Βόρειας Καρολίνας
Κατηγορία:Πόλεις στην κομητεία Ντέαρ της Βόρειας Καρολίνας
Χερσόνησος Σαντόνγκ

μικρογραφία|Τοποθεσία της χερσονήσου Σαντόνγκ
Η **Χερσόνησος Σαντόνγκ** είναι χερσόνησος στην επαρχία Σαντόνγκ της ανατολικής Κίνας, μεταξύ της θάλασσας Μποχάι προς τα βόρεια και της Κίτρινης Θάλασσας στα νότια.

## Γεωγραφία
Τα ύδατα που συνορεύουν με την χερσόνησο είναι ο κόλπος Λαϊτσόου προς τα βορειοδυτικά, ο οποίος ανοίγεται στην θάλασσα Μποχάι προς τα βόρεια, η οποία με τη σειρά της περνά μέσα από το στενό Μποχάι προς τα βορειοανατολικά στην Κίτρινη Θάλασσα στα ανατολικά και νότια. 

Το έδαφος της χερσονήσου αποτελείται από τις τρεις πόλεις νομαρχιακού επιπέδου της επαρχίας Σαντόνγκ: Τσινγκτάο στα νοτιοδυτικά, Γιαντάι στο κέντρο και στο βορρά και Ουεϊχάι στο ανατολικό άκρο.

## Ιστορία
Οι παραχωρήσεις του κόλπου Κιαουτσόου ήταν μια παραχώρηση προς τη Γερμανική Αυτοκρατορία από το 1898 έως το 1914, στην περιοχή γύρω από το κόλπο Κιαουτσόου, όπου το χωριό του Τσινγκντάο (Τσινγκτάο) εξελίχθηκε σε σημαντικό λιμάνι. Ως συνέπεια του Πρώτου Παγκοσμίου Πολέμου, η Γερμανία έχασε το Τσινγκτάο και τη σφαίρα επιρροής της στο Σαντόνγκ. Η Συνθήκη των Βερσαλλιών μετέφερε τις γερμανικές παραχωρήσεις στο Σαντόνγκ στην Αυτοκρατορία της Ιαπωνίας και δεν επεστράφησαν στη Κίνα. Ως αποτέλεσμα υπήρξε λαϊκή δυσαρέσκεια, οδηγώντας στο κίνημα της 4ης Μαΐου. Το Σαντόνγκ επεστράφη στη Κίνα το 1922, μετά από διαμεσολάβηση των Ηνωμένων Πολιτειών κατά τη διάρκεια της Ναυτικής Διάσκεψης της Ουάσινγκτον. Το Ουεϊχάι ακολούθησε το 1930 αλλά η Ιαπωνία διατήρησε την οικονομική επιρροή στην περιοχή.

## Δείτε επίσης
*Γεωγραφία της Κίνας

## Παραπομπές


## Εξωτερικοί σύνδεσμοι
* 

Κατηγορία:Γεωγραφία της Κίνας
Αργιλόχρωμος μελόμυς

O **Αργιλόχρωμος μελόμυς** (*Melomys lutillus*), είναι ένα είδος τρωκτικών της οικογένειας των μυΐδων.
Είναι ενδημικό της Νέας Γουινέας όπου και απαντάται από το επίπεδο της θάλασσας μέχρι και περίπου τα 2200 μέτρα υψόμετρο. Ενδιαιτήματά του είναι τα λιβάδια, οι κήποι και άλλα διαταραγμένα οικοσυστήματα. Είναι σχετικά μικρός σε σχέση με άλλους μελόμυες. Η ράχη του έχει γενικά χρώμα σκούρο αργιλώδες ή σκούρο πορτοκαλί. Η κοιλιά του έχει παρόμοιο χρώμα αλλά πιο ανοιχτό, με τρίχες γκριζωπές στην βάση και ξανθωπές προς την άκρη. Ο λαιμός, η περιοχή της μασχάλης και το κέντρο της κοιλιάς φέρουν ασαφείς λευκωπές κηλίδες ενώ η βουβωνική χώρα καλύπτεται από μία μεγάλη λευκή κηλίδα. Τα άκρα είναι γενικά ανοιχτόχρωμα. Η ουρά είναι καφέ.

Η Διεθνής Ένωση Προστασίας της Φύσης έχει χαρακτηρίσει το είδος ως "ελάχιστης ανησυχίας", καθώς διαθέτει ευρεία κατανομή, δείχνει ανθεκτικότητα στις διαταρχές των ενδιαιτημάτων του και δεν φαίνεται να υπάρχουν συγκεκριμμένες απειλές.

## Παραπομπές
Χρυσηλιού (συνοικία Μόρφου)

Η **Χρυσηλιού** () είναι συνοικία του Δήμου Μόρφου. Το έδαφος της συνοικίας και γενικότερα του Δήμου Μόρφου ανήκει εκ του νόμου (de jure) στην Κυπριακή Δημοκρατία και υπάγεται διοικητικά στην Επαρχία Λευκωσίας. Ωστόσο, μετά την τουρκική εισβολή του 1974, το χωριό ελέγχεται εκ των πραγμάτων (de facto) από την μη αναγνωρισμένη Τουρκική Δημοκρατία της Βόρειας Κύπρου.

## Τοποθεσία
Στα δυτικά συνορεύει με τον Άγιο Γεώργιο, στα νότια με την Αγία Παρασκευή, στα νοτιοανατολικά με το Αργάκι, στα ανατολικά με την Κυρά και στα βόρεια με το Καλό Χωριό Καπούτη.

## Πληθυσμός
Η Χρυσηλιού εμφανίζεται στις απογραφές πληθυσμού έως και το 1960. Στην απογραφή του 1973 δεν απογράφεται ξεχωριστά αλλά ως μέρος του Δήμου Μόρφου. 

Μέχρι το 1974, η Χρυσηλιού κατοικείτο μόνο από Ελληνοκύπριους. Μετά την κατάληψη της συνοικίας από τα τουρκικά στρατεύματα τον Αύγουστο του 1974, οι κάτοικοι της διέφυγαν στο νότιο μέρος της Κύπρου. Στη Χρυσηλιού εγκαταστάθηκαν Τουρκοκύπριοι πρόσφυγες, κυρίως από τα Κάτω Πολεμίδια.

Ο πίνακας που ακολουθεί παρουσιάζει τον πληθυσμό του χωριού σύμφωνα με τις απογραφές πληθυσμού που πραγματοποιήθηκαν στην Κύπρο έως το 1973. Μετά την τουρκική εισβολή του 1974 δεν πραγματοποιήθηκε απογραφή στο χωριό από την Κυπριακή Δημοκρατία, αφού το έδαφος του δεν ελέγχεται από αυτήν.

## Παραπομπές


## Πηγές
* 
* 

Κατηγορία:Συνοικίες Δήμου Μόρφου
Συμμετοχή του Βελγίου στο Ευρωπαϊκό Πρωτάθλημα Στίβου 2018

Το **[[Βέλγιο]]** συμμετείχε στο **[[Ευρωπαϊκό Πρωτάθλημα Στίβου 2018]]** με 34 αθλητές και αθλήτριες σε 23 αγωνίσματα από τις 7 μέχρι τις 14 Αυγούστου στο Βερολίνο. Συνολικά με 6 μετάλλια κατατάχθηκε στην 5η θέση στον πίνακα μεταλλίων, μαζί με την Ελλάδα.

## Μετάλλια

## Παραπομπές

Βέλγιο
Λιν Γιουνμίν

Ο **Λιν Γιουνμίν** (γενν. 31 Αυγούστου 1996 στο Τσετσιάνγκ) είναι Κινέζος αθλητής της σκοποβολής.

Στο Παγκόσμιο Πρωτάθλημα Σκοποβολής 2018 κατέκτησε το χρυσό μετάλλιο στα 25 μέτρα πυροβόλο όπλο, παίρνοντας την πρόκριση για τους Ολυμπιακούς Αγώνες 2020 στο Τόκιο.

## Εξωτερικοί σύνδεσμοι

* Lin Junmin στην ISSF.

Κατηγορία:Κινέζοι αθλητές
Κατηγορία:Αθλητές σκοποβολής στην Κίνα
Καντάρα

Η **Καντάρα** () είναι οικισμός που βρίσκεται στη χερσόνησο της Καρπασίας στην Κύπρο.

Το έδαφος του οικισμού ανήκει εκ του νόμου (de jure) στην Κυπριακή Δημοκρατία. Ο οικισμός είναι χτισμένος στα διοικητικά όρια του χωριού Δαυλός, που υπάγεται διοικητικά στην Επαρχία Αμμοχώστου. Ωστόσο, μετά την τουρκική εισβολή του 1974, ελέγχεται εκ των πραγμάτων (de facto) από τη μη αναγνωρισμένη Τουρκική Δημοκρατία της Βόρειας Κύπρου.

## Περιγραφή
Μικρός οικισμός της επαρχίας Αμμοχώστου, μέσα στο δάσος της Καντάρας. Βρίσκεται περί τα 3 χλμ. νοτιοδυτικά του ομώνυμου κάστρου, στην οροσειρά του Πενταδάκτυλου, στο οποίο οφείλει και την ονομασία του, στο κατεχόμενο από το 1974 από τα τουρκικά στρατεύματα τμήμα της Κύπρου.

Ο οικισμός είναι κτισμένος σε μέσο υψόμετρο 550 μέτρων. Από γεωλογικής απόψεως, είναι τοποθετημένος πάνω στους ασβεστόλιθους του Πενταδάκτυλου, τις μάργες και τις μαργαϊκές κρητίδες. Πάνω στα πετρώματα αυτά αναπτύχθηκαν ρεντζίνες. Ο οικισμός δέχεται μια μέση ετήσια βροχόπτωση περί τα 550 χιλιοστόμετρα.

Ο οικισμός της Καντάρας συνδέεται οδικά στα βόρεια με το χωριό Δαυλός (περί τα 5 χλμ.) και στα νοτιοανατολικά με το χωριό Γεράνι (περί τα 6 χλμ.). Επίσης ο δασικός δρόμος που περνά από τον οικισμό, τον συνδέει στα βορειοανατολικά με το κάστρο της Καντάρας και στα νοτιοδυτικά με τον οικισμό Μερσιννίκκι (περί τα 19 χλμ.).

Η περιοχή του οικισμού της Καντάρας, λόγω του δροσερού κλίματος και του γραφικού τοπίου, αναπτύχθηκε, πριν από την τουρκική εισβολή του 1974, σε αξιόλογο ορεινό θέρετρο. Στην περιοχή δημιουργήθηκαν αρκετές εξοχικές κατοικίες. Εξάλλου το ιστορικό μοναστήρι της Καντάρας μέσα στον οικισμό, καθώς και το γειτονικό κάστρο, απετέλεσαν πόλους έλξης για αρκετούς Κυπρίους και ξένους.

Από πληθυσμιακής απόψεως, το 1931 ο οικισμός της Καντάρας εκατοικείτο από 14 άτομα. Από το 1946 και μετά ο πληθυσμός του οικισμού της Καντάρας συνυπολογιζόταν με εκείνον του χωριού Δαυλός.

Ο μικρός οικισμός της Καντάρας έχει δημιουργηθεί σχετικά πρόσφατα, κοντά στο μοναστήρι που βρίσκεται εκεί και που είναι αφιερωμένο στην Παναγία της Καντάρας (ή όπως αλλιώς λέγεται, *Παναγία Κανταριώτισσα*).

Η ονομασία του οικισμού, όπως και του μοναστηριού αλλά και του δάσους που βρίσκεται στην περιοχή, οφείλεται στην ονομασία του γειτονικού μεσαιωνικού κάστρου. Το ίδιο το κάστρο πήρε την ονομασία Καντάρα πιθανόν από την αραβική λέξη Kandar που σημαίνει *απόκρημνο βράχο* και κατ’ επέκταση *οχυρή τοποθεσία, οχυρό*. Υπάρχει όμως και η άποψη ότι η ονομασία *Καντάρα* έχει ελληνική (βυζαντινή) προέλευση.

Κατηγορία:Κοινότητες της Επαρχίας Αμμοχώστου
Κατηγορία:Οικισμοί στην Επαρχία Ισκελέ
Γκυ της Βουργουνδίας

Ο **Γκυ**. γαλλ. Guy (1025 - 1069) από τον Οίκο της Ιβρέας ήταν κόμης τού Μπριόν & Βερνόν στη Νορμανδία.

## Βιογραφία
Ήταν ο δευτερότοκος γιος τού Ρενώ Α΄ κόμη της Βουργουνδίας και της Αλίκης, κόρης τού Ριχάρδου Β΄ δούκα της Νορμανδίας.

Ως νεότερος γιος δεν θα κληρονομούσε γη, έτσι η μητέρα του τον έστειλε να ανατραφεί στην Αυλή της Νορμανδίας στις αρχές της δεκαετίας τού 1040. Ήλπιζε, ότι οι κηδεμόνες τού εξαδέλφου του Γουλιέλμου δούκα της Νορμανδίας θα μεριμνούσαν για το μέλλον τού γιου της. Ο Γκυ έγινε μέλος της ακολουθίας τού δούκα, αλλά από τη θέση αυτή δεν είχε πόρους για να διεκδικήσει το αξίωμα τού δούκα, που φιλοδοξούσε.

Το 1040 φονεύθηκε ο Γιλβέρτος κόμης τού Μπριόν, εξάδελφος της Αλίκης και η κομητεία του δόθηκε στον Γκυ ως beneficium. Του δόθηκε επίσης το Βερνόν. Ήταν ευεργέτης τού αββαείου τού Μπεκ, όπως και ο προκάτοχός του. Ο Γκυ, που δεν ήταν ικανοποιημένος από τις γαίες του, έγινε αρχηγός συνωμοσίας δυσαρεστημένων ευγενών. Ήταν εγγονός τού Ριχάρδου Β΄ και αυτό τούς έφθανε. Το 1047 στη μάχη τού Βαλ-ες-Ντύν εναντίον τού Γουλιέλμου και τού επικυριάρχου αυτού Ερρίκου Α΄ της Γαλλίας, ο Γκυ ηττήθηκε και αποσύρθηκε στο κάστρο Μπριόν. Εκεί ο δούκας τον πολιόρκησε για τρία έτη και τον υπέταξε το 1049. Ο ιστορικός Γουλιέλμος του Πουατιέ αναφέρει, ότι ο δούκας τού επέτρεψε να μείνει στην Αυλή του· ο ιστορικός Γουλέλμος του Ζουμιέζ το περιγράφει ως περιορισμό στο ανάκτορο. Τιμωρήθηκε με αφαίρεση των κάστρων του.

## Πρόγονοι


## Παραπομπές


## Πηγές
* Crouch, David (2016). The Normans: The History of a Dynasty. A&C Black. ISBN 1852855959.
* Crouch, David (2006). William the Conqueror: The Norman Impact Upon England. A&C Black. ISBN 1852855959.
* Hagger, Mark S. (2017). Norman Rule in Normandy, 911-1144. Boydell & Brewer. ISBN 1783272147.
* Potter, Julie (1999). The Benefactors of Bec and the Politics of Priories. Anglo-Norman Studies XXI: Proceedings of the Battle Conference 1998. Boydell & Brewer. ISBN 0851157459.

Κατηγορία:Οίκος της Νορμανδίας
Κηφεύς (τουφέκι)

Το **Κηφεύς** είναι ελληνικό επαναληπτικό σκοπευτικό τουφέκι σχεδιασμένο από τον Αθανάσιο Καλλιγέρη της Ελληνικής Βιομηχανίας Όπλων. Παράγεται από το 1995 και ονομάστηκε από τον Κηφεύς, βασιλιά της Αρκαδικής Τεγέας. Το Κηφεύς διαθέτει φυσίγγια 7.62 x 51 mm ΝΑΤΟ.

## Ιστορία
H Ελληνική Βιομηχανία Όπλων ΕΒΟ ξεκίνησε τη σχεδίαση του από τον Αθανάσιο Καλλιγέρη το 1982 και προχώρησε στη παραγωγή του το 1984, στο εργοστάσιό της στο Αίγιο. Τα κριτήρια για την σχεδίαση ήταν:

α) Απλός μηχανισμός ως προς την λειτουργία και την κατασκευή.

β) Χαμηλό κόστος κατασκευής

γ) Ανθεκτικό κλείστρο στα δημοφιλή κυνηγετικά φυσίγγια διαμετρήματος 6.5×55mm

Σύμφωνα με την ιστοσελίδα «*gunboards.com*», παράγωγη των τυφεκίων FAIRFOX άρχισε το 1984 και σταμάτησε στα τέλη της ίδιας δεκαετίας. Κατασκευάστηκαν συνολικά περί τα 10.000 τυφέκια τα οποία εξήχθησαν κυρίως στις Σκανδιναβικές χώρες. Η αδυναμία πώλησης του όπλου στην Ελλάδα για κυνήγι, λόγω της ισχύουσας νομοθεσίας που να χαρακτηρίζει κάθε όπλο με ραβδωτή κάννη ως «πολεμικό», ήταν ένας από τους βασικούς λογούς που σταμάτησε η παράγωγη του. Ένα όπλο που ακόμη σήμερα κυνηγάει τριχωτό θήραμα στα σκανδιναβικά δάση έχοντας γράψει τη δική του ιστορία και πλέον είναι συλλεκτικό κομμάτι.  Φέρεται πως η ποιότητα και η σχεδίαση του όπλου ήταν τέτοια που το 1995 με βάση τον κορμό και το κλείστρο του FAIRFOX σχεδιάστηκε μια σειρά όπλων ειδικής ακρίβειας για στρατιωτική και αστυνομική χρήση όπως το τυφέκιο ελεύθερου σκοπευτή **Κηφεύς** το οποίο πήρε το όνομα του από το όνομα του βασιλιά της αρχαίας Κερύνειας στην περιοχή Αιγιαλείας και ιδρυτή της κατεχόμενης σήμερα Κερύνειας της Κύπρου Κηφέα.

## Παραλλαγές
Υπάρχουν μόνο δύο εκδόσεις του όπλου:

* Κηφεύς-Σ: Μια παραλλαγή του Κηφεύς για το στρατιωτικό προσωπικό.
* Κηφεύς-Α: Μια παραλλαγή του Κηφεύς για το αστυνομικό προσωπικό με ελαφρώς μεγαλύτερη, βαρύτερη, εξωτερικά ραβδωτή κάνη.

## Χρήστες

* : Χρησιμοποιείται από τις Ειδικές Δυνάμεις και την Ειδική Κατασταλτική Αντιτρομοκρατική Μονάδα (ΕΚΑΜ) της Ελληνικής Αστυνομίας.

## Παραπομπές

Κατηγορία:Τυφέκια
Δήμος Λεφκόσα

Ο **Δήμος Λευκωσίας** είναι δημοτική διοίκηση της επαρχίας Λεφκόσα στην αυτοαποκαλούμενη Τουρκική Δημοκρατία της Βόρειας Κύπρου. Πρόκειται για τον βόρειο τομέα της πόλης της Λευκωσίας που από το 1958 αποτελεί αυτοτελή διοικητική δομή των Τουρκοκυπρίων.

Το έδαφος του δήμου ανήκει εκ του νόμου (de jure) στην Κυπριακή Δημοκρατία, σύμφωνα με την οποία αποτελεί μέρος του Δήμου Λευκωσίας της Επαρχίας Λευκωσίας Ωστόσο, μετά την τουρκική εισβολή του 1974, μεγάλο μέρος του Δήμου Λευκωσίας δεν ελέγχεται από την Κυπριακή Δημοκρατία και εκ των πραγμάτων (de facto) ανήκει στο μη αναγνωρισμένο ψευδοκράτος.

## Δήμαρχοι του Δήμου Λεφκόσα
Παρακάτω ακολουθεί ο κατάλογος των δημάρχων του Τουρκικού Δήμου Λευκωσίας από την ίδρυσή του το 1958:
* Ταχσίν Γκιοζμέν: 1958–1962
* Τσεβντέτ Μιράτα: 1962–1962
* Φουάτ Τσελαλετίν: 1962–1968
* Ζιβέρ Κεμάλ: 1969–1976
* Μουσταφά Ακιντζί: 1976–1990
* Μπουρχάν Γιετκιλί: 1990–1994
* Σεμί Μπορά: 1994–2002
* Κουτλάι Ερκ: 2002–2006
* Τσεμάλ Μετίν Μπουλουτογλουλαρί: 2006–2013
* Καντρί Φελάχογλου: 2013–2014
* Μεχμέτ Χαρμαντσί: 2014–σήμερα

## Παραπομπές


## Πηγές
*
Ευρωλίγκα Γυναικών 2018-19

Η **Ευρωλίγκα Γυναικών 2018-19** είναι η 61η διοργάνωση του κυπέλλου πρωταθλητριών Ευρώπης γυναικών της ΦΙΜΠΑ και η 23η με την ονομασία *Ευρωλίγκα*.

## Ομάδες
Οι θέσεις των ομάδων στα εγχώρια πρωταθλήματα (TH: EuroLeague Women title holders):

## Ημερομηνίες διεξαγωγής αγώνων
### Πρόγραμμα

## Αγωνιστική περίοδος

Η κανονική περίοδος θα ξεκινήσει στις 24 Οκτωβρίου 2018 και θα ολοκληρωθεί στις 20 Φεβρουαρίου το 2019.

Οι 4 πρώτες ομάδες από κάθε γκρουπ θα προκριθούν στα προημιτελικά, ενώ οι ομάδες της 5ης και της 6ης θέσης θα υποβιβαστούν στο Γιουροκάπ.

### A όμιλος

### B όμιλος

## Παραπομπές


## Εξωτερικοί σύνδεσμοι
* 

Κατηγορία:Ευρωλίγκα γυναικών
Flightradar24

Το **Flightradar24** είναι σουηδική υπηρεσία μέσω διαδικτύου που παρέχει πληροφορίες πτήσης εμπορικών αεροσκαφών σε πραγματικό χρόνο σε έναν χάρτη. Περιλαμβάνει διαδρομές πτήσης, προέλευση και προορισμούς, αριθμούς πτήσεων, τύπους αεροσκαφών, θέσεις, υψόμετρο, κατεύθυνση πορείας και ταχύτητες. Μπορεί επίσης να εμφανίσει αναδρομικές ανακλήσεις προηγούμενων κομματιών και ιστορικά δεδομένα πτήσης από αεροπορική εταιρεία, αεροσκάφος, τύπο αεροσκάφους, περιοχή ή αεροδρόμιο. Συγκεντρώνει δεδομένα από πολλές πηγές, αλλά, εκτός από τις Ηνωμένες Πολιτείες, ως επί το πλείστον από crowdsourced συλλογή πληροφοριών από εθελοντές με ADS-B δέκτες.

Η υπηρεσία ιδρύθηκε ως χόμπι το 2006 από δύο Σουηδούς λάτρεις της αεροπορίας. Διατίθεται μέσω μιας ιστοσελίδας ή εφαρμογής κινητών τηλεφώνων. Η εφημερίδα The Guardian θεωρεί ότι ο ιστότοπος είναι "έγκυρος".

## Ιστορία
Η υπηρεσία ιδρύθηκε to 2006 ως Flygbilligt.com και στη συνέχεια Flygradar.nu για τη Βόρεια και Κεντρική Ευρώπη. Η υπηρεσία επεκτάθηκε το 2009, επιτρέποντας σε οποιονδήποτε με έναν κατάλληλο δέκτη ADS-B να συνεισφέρει δεδομένα.

Από τις 3 Μαρίου 2020, τα ADS-B δεδομένα που συλλέγονται μέσω δορυφόρου έγιναν διαθέσιμα σε όλους τους χρήστες. Αεροσκάφη που παρακολουθούνται μέσω δορυφορικών δεδομένων εμφανίζονται με μπλε χρώμα στο χάρτη, και με κίτρινο αν παρακολουθούνται από επίγειους δέκτες.  

Η υπηρεσία έγινε πολύ δημοφιλής το 2010 όταν ΜΜΕ από όλο τον κόσμο την χρησιμοποιήσαν για να περιγράψουν τις ακυρώσεις πτήσεων στο Βόρειο Ατλαντικό και την Ευρώπη που δημιουργήθηκαν από τις εκρήξεις του ηφαιστείου Eyjafjallajökull στην Ισλανδία το 2010.

Το 2014 χρησιμοποιήθηκε από πολλά ΜΜΕ στην παρακολούθηση πολλαπλών αεροπορικών ατυχημάτων. Η εξαφάνιση της πτήσης MH370 της Malaysian Airlines,, η κατάρριψη της πτήσης ΜΗ17 στην Ουκρανία, και το Δεκέμβρη όταν η πτήση 8501 της Indonesia AirAsia χάθηκε από τα ραντάρ. Το Flightradar24 ανέφερε ότι η επισκεψιμότητά του ανέβηκε κατά περίπου 50 φορές και δημιούργησε προβλήματα πρόσβασης στους χρήστες του.

Το Νοέμβριο του 2015, η εφημερίδα *[[The Guardian]]* ανέφερε ότι η πτήση Metrojet Flight 9268 προς Αγία Πετρούπολη από το Sharm el-Sheikh International Airport είχε εκραγεί στον αέρα με βάση πληροφορίες διαθέσιμες από το Flightradar24.

## Ιδιωτικότητα
Η υπηρεσία μπλοκάρει κάποιες ADS-B πληροφορίες για λόγους "ασφάλειας και ιδιωτικότητας". Για παράδειγμα, η θέση του αεροσκάφους Japanese Air Force One που χρησιμοποιείται από τον Αυτοκράτορα και τον Πρωθυπουργό της Ιαπωνίας φαινόταν στην υπηρεσία μέχρι τον Αύγουστο του 2014, όταν το Ιαπωνικό Υπουργείο Άμυνας ζήτησε να αφαιρεθούν οι συγκεκριμένες πληροφορίες. Από τότε δεν δημοσιοποιούνται πληροφορίες για τις πτήσεις και τη θέση του συγκεκριμένο αεροσκάφους στην υπηρεσία.

## Παραπομπές


Κατηγορία:Ιστότοποι
Ναουαμπγκάντζ (πόλη)

Η **Ναουαμπγκάντζ** (βεγγαλικά: নবাবগঞ্জ) είναι πόλη της επαρχίας Τσαπάι Ναουαμπγκάντζ της διαίρεσης Ρατζσάχι στο Μπαγκλαντές. Το Ναουαμπγκάντζ βρίσκεται στις γεωγραφικές συντεταγμένες . Σύμφωνα με την μπανγκλαντεσιανή απογραφή του 2011, η πόλη του Ναουαμπγκάντζ (αστική περιοχή) έχει πληθυσμό 180.731 κατοίκων. Ο δήμος Ναουαμπγκάντζ διαιρείται σε 19 πτέρυγες και 237 μαχαλλάδες.

## Παραπομπές


Κατηγορία:Πόλεις του Μπανγκλαντές
Επαρχίες του Μπανγκλαντές

δεξιά|μικρογραφία|419x419εσ|Επαρχίες του Μπαγκλαντές
Οι διαιρέσεις του Μπαγκλαντές διαιρείται σε 64 επαρχίες ή ζίλα (βεγγαλικά: জিলা/জেলা=Zela/zila). Η πρωτεύουσα μιας επαρχίας ονομάζεται επαρχιακή έδρα (ζίλα σαντάρ). Οι περιφέρειες υποδιαιρούνται περαιτέρω σε 493 υποεπαρχίες ή ουπαζίλα (উপজেলা *upojela*).

## Διοίκηση
### Αναπληρωτής επίτροπος
Ο αναπληρωτής επίτροπος είναι ο εκτελεστικός διευθυντής της περιοχής. Διορίζεται από τη κυβέρνηση.

### Περιφερειακά συμβούλια
Το περιφερειακό συμβούλιο (η ζίλα παρισάντ) είναι οργανισμός τοπικής αυτοδιοίκησης σε επίπεδο επαρχίας. Η Βεγγαλική λέξη *παρισάντ* σημαίνει συμβούλιο και η *ζίλα παρισάντ* μεταφράζεται σε *επαρχιακό συμβούλιο*.

Οι λειτουργίες του επαρχιακού συμβουλίου περιλαμβάνουν την κατασκευή και τη συντήρηση δρόμων και γεφυρών, κτιρίων νοσοκομείων και ιατρείων, σχολείων και εκπαιδευτικών ιδρυμάτων, εγκαταστάσεις υγείας και υγιεινής, πηγάδια για πόσιμο νερό, χώρους ανάπαυσης, και συντονισμό των δραστηριοτήτων των ενωσιακών παρισάντ μέσα στην επαρχία.

## Δείτε επίσης
* Διαιρέσεις του Μπανγκλαντές
* Υποεπαρχίες του Μπαγκλαντές
* Χωριά του Μπαγκλαντές

## Παραπομπές



Κατηγορία:Δεύτερο επίπεδο υποδιαιρέσεων της τοπικής αυτοδιοίκησης
Κατηγορία:Διοικητικές διαιρέσεις της Ασίας
Κατηγορία:Διοικητικές διαιρέσεις του Μπανγκλαντές
Αικατερίνη, Δούκισσα του Κεντ

Η **Αικατερίνη, Δούκισσα του Κεντ** (*Katharine, Duchess of Kent*, γεννημένη ως Αικατερίνη Λούσι Μαίρη Γουόρσλεϊ *Katharine Lucy Mary Worsley*, 22 Φεβρουαρίου 1933 - 4 Σεπτεμβρίου 2025) ήταν η σύζυγος του Πρίγκιπα Εδουάρδου, Δούκα του Κεντ. 

## Βιογραφία
Γεννήθηκε στις 22 Φεβρουαρίου 1933 στο Χόβινγκχαμ Χολ του Γιορκσάιρ, και είναι το μοναδικό παιδί του Σερ Γουλιέλμου Άρθρινγκτον Γουόρσλεϊ, 4ου Βαρονέτου του Χόβινγκχαμ και της Τζόυς Μόργκαν Μπρούνερ.

Στις 8 Ιουνίου 1961 η Αικατερίνη παντρεύτηκε τον Πρίγκιπα Εδουάρδο, Δούκα του Κεντ στο Γιορκ Μίνστερ. Μαζί απέκτησαν τέσσερα παιδιά:
*τον Γεώργιο Ουίνδσορ, Κόμη του Αγίου Γεωργίου (γενν. το 1962-), παντρεύτηκε την Σιλβάνα Τομασέλλι. Απέκτησαν 3 παιδιά.
*την Λαίδη Ελένη (γενν. το 1964-), παντρεύτηκε τον Τίμοθι Τέιλορ. Απέκτησαν 4 παιδιά.
*τον Λόρδο Νικόλαο (γενν. το 1970-), παντρεύτηκε την Πάολα Ντόιμι ντε Λούπις ντε Φράνκοπαν. Απέκτησαν 3 παιδιά.
*τον Λόρδο Πατρίκιο (1977), γεννήθηκε νεκρός.

Το 1975 η Δούκισσα είχε μια αποβολή εξαιτίας της γερμανικής ιλαράς.

Απεβίωσε στις 4 Σεπτεμβρίου 2025, σε ηλικία 92 ετών.

## Τίτλοι
***22 Φεβρουαρίου 1933 – 8 Ιουνίου 1961**: Δεσποινίς Αικατερίνη Λούσι Μαίρη Γουόρσλεϊ
***8 Ιουνίου 1961 – 4 Σεπτεμβρίου 2025**: *Η Αυτής  Βασιλική Υψηλότητα* Η Δούκισσα του Κεντ

## Παραπομπές


## Εξωτερικοί σύνδεσμοι
* The Duchess of Kent at the Royal Family website
* Future Talent Charity Website

Κατηγορία:Οίκος Ουίνδσορ
Κατηγορία:Βρετανίδες δούκισσες
Γιουτζιουλού Ντοουλούν

Ο **Γιουτζιουλού Ντοουλούν** (κινεζικά: 郁久閭豆崙, πινγίν: Yùjiǔlǘ Dòulún) (;-492) ήταν χάνος των Ρουράν (485-492) με τον τίτλο του Φούμινγκντουν Χαν (伏名敦可汗). Το όνομα της εποχής του ήταν Ταϊπίνγκ (太平 Tàipíng). Ήταν γιος του Γιουτζιουλού Γιουτσένκ. Τον 492, τον διαδέχθηκε ο Γιουτζιουλού Ναγκάι, ο μικρότερος αδερφός του πατέρα του και θείος του. Ο Ναγκάι κατέλαβε τον τίτλο του χάνου από τον ένα πραξικόπημα.

## Αναφορές
* *[[Ιστορία των Βόρειων Δυναστειών]]*, τόμος 86.
* *[[Βιβλίο των Γουέι]]*

Κατηγορία:Μογγόλοι χάνοι
Ονορέ ντ' Υρφέ

Ο **Ονορέ ντ' Υρφέ** (γαλλικά: Honoré d'Urfé), 1568-1625, κόμης του Σατωνέφ και μαρκήσιος του Βαλρομέ, ήταν Γάλλος συγγραφέας, με κύριο έργο του το πρώτο μυθιστόρημα-ποταμό της γαλλικής λογοτεχνίας, την Αστραία.

## Η ζωή του
Γεννήθηκε στη Μασσαλία. Γόνος αριστοκρατικής οικογένειας, συμπλήρωσε τις σπουδές του στο κολέγιο της Τουρνόν (Collège de Tournon).

Κατά τη διάρκεια των θρησκευτικών πολέμων συμπαρατάχθηκε με την Καθολική Ένωση, κατακτώντας έτσι την εμπιστοσύνη του Ερρίκου Δ΄. Το 1595 αιχμαλωτίστηκε και φυλακίστηκε. Κατά τη διάρκεια της φυλάκισής του διάβασε τον Ρονσάρ, τον Πετράρχη και τη Ντιάνα, ένα ισπανικό βουκολικό μυθιστόρημα του Χόρχε ντε Μοντεμόρ (Jorge de Montemor) που τον επηρέασαν στο έργο του. Έζησε την περιπετειώδη ζωή του στρατιωτικού ενώ συγχρόνως συνέθετε τα λογοτεχνικά έργα του. Το 1600 παντρεύτηκε τη Ντιάν ντε Σατωμοράν, πρώην σύζυγο του αδελφού του, γάμος ο οποίος ακυρώθηκε από τον Πάπα. Πέθανε από πτώση από το άλογο κατά τη διάρκεια μιας εκστρατείας του δούκα της Σαβοΐας.
## Τα έργα του
Το σημαντικότερο έργο του, η βουκολική μυθιστορία ''Η'' ''Αστραία'' *,* υπήρξε από τα δημοφιλέστερα έργα της γαλλικής λογοτεχνίας του 17ου αιώνα και επηρέασε πολλούς μεταγενέστερους συγγραφείς. Το έργο τυπώθηκε το 1607 έως και το 1633, σε τέσσερα μέρη, και γνώρισε τεράστια δημοτικότητα για πολλά χρόνια. Οι ήρωές του δεν είναι αληθινοί βοσκοί και βοσκοπούλες αλλά μεγαλοκυράδες και άρχοντες που ντύθηκαν με ρούχα βοσκών για τον (ψυχολογικά πιστευτό, αν και μέσα στην πλοκή απίθανο) λόγο ότι ήθελαν να ζήσουν πιο ήσυχα και ευχάριστα. Ο τόπος και ο χρόνος είναι η Γαλατία του 5ου αιώνα, η εποχή των βαρβαρικών επιδρομών. Τα πρόσωπα του έργου αντιμετωπίζουν αναρίθμητες και πολύπλοκες ιπποτικές περιπέτειες με τον πιο ευγενικό μεσαιωνικό τρόπο. Μέσα από το θέμα του έρωτα του Σελαντόν και της Αστραίας, το έργο διακρίνεται για την λεπτότητα των αναλύσεων των χαρακτήρων, την καθαρότητα και την απλότητα της γλώσσας, την προβολή του ονειρικού στοιχείου και του ιδεώδους του έρωτα. 

Ο λόγιος αυτός πολεμιστής έγραψε επίσης ένα βουκολικό ποίημα *Η σειρήνα του κυρίου (Sireine de messire,* 1604), εμπνευσμένο από τον έρωτά του για τη μελλοντική σύζυγό του. Εξέδωσε τη συλλογή *Ηθικές επιστολές (Epître morale*,1598) και το έργο *Η Συλβανίρ ή Ζωντανή νεκρή (La Sylvanire ou la Morte vive,* 1625).

## Παραπομπές


## Εξωτερικοί σύνδεσμοι
* 

Κατηγορία:Γάλλοι συγγραφείς
Αηδονοχώρι Ιωαννίνων

Το **Αηδονοχώρι** (επίσημα **Αηδονοχώριον**) είναι ορεινό χωριό στη περιοχή της Κόνιτσας στην Ήπειρο σε υψόμετρο 560 μέτρα.

## Γεωγραφικά στοιχεία - Αξιοθέατα
Το Αηδονοχώρι βρίσκεται στο νομό Ιωαννίνων, προς τα σύνορα της Ελλάδας με την Αλβανία, νότια του Αώου ποταμού. Το χωριό είναι κτισμένο σε δασωμένη πλαγιά του όρους Δούσκο (Νεμέρτσικα) με θέα προς τον Αώο και τη κοιλάδα του Μπουραζανίου. Απέχει 61 χλμ. Β.-ΒΔ. από τα Ιωάννινα και 18 χλμ. Δ. από τη Κόνιτσα. Αξιοθέατα της περιοχής θεωρούνται το εργαστήρι ιδιότυπης ξυλογλυπτικής τέχνης «Δημήτρη Χρηστίδη». καθώς και ο νερόμυλος με το μαντάνι (βλ. ) του προς το Μπουραζάνι που έχουν χαρακτηριστεί από το 1994 ως νεότερο μνημείο.

Χαρακτηριστικό του χωριού είναι οι πολλές εκκλησίες και τα εξωκλήσιά του. Σημαντικότερη  θεωρείται η εκκλησία των Αγίων Αποστόλων, η οποία είναι τρίκλιτη θολωτή βασιλική ηπειρωτικού τύπου χρονολογούμενη στα 1856 με περίτεχνο τέμπλο και ξύλινα κιονόκρανα. Στους θόλους του μεσαίου κλίτους, στον τοίχο της νότιας πλευράς και στην κόγχη του Ιερού διασώζονται αξιόλογες τοιχογραφίες. Από το 1997 έχει κηρυχθεί «ως μνημείο, που χρήζει ειδικής κρατικής προστασίας». Προς τα δυτικά του Αηδονοχωρίου, σε απόσταση περίπου 2 χλμ., βρίσκεται η Μονή Ταξιαρχών Γκούρας. Έχει κτιστεί τον 16ο αιώνα, επάνω σε βραχώδη και οχυρή τοποθεσία με θέα προς τα βόρεια και το σημείο που ενώνονται ο Αώος με τον Σαραντάπορο καθώς και την γύρω περιοχή.

## Ιστορικά στοιχεία
Η παλιά ονομασία του χωριού ήταν Οστανίτσα. Την περίοδο της Κατοχής, στις 8-10 Ιουλίου του 1943, γερμανικές δυνάμεις από κοινού με Αλβανούς εθελοντές, επέδραμαν στο χωριό το οποίο και πυρπόλησαν, εκτελώντας παράλληλα 22 κατοίκους.

Το 2017, το Αηδονοχώρι χαρακτηρίστηκε με προεδρικό διάταγμα ως «μαρτυρικό χωριό».

## Διοικητικά στοιχεία
Ως κοινότητα Οστανίτσης συστάθηκε επίσημα, μετά την ενσωμάτωση στην Ελλάδα, το 1919 με το ΦΕΚ 184Α-19/08/1919 με έδρα τον οικισμό που μετονομάστηκε σε Αηδονοχώρι το 1929. Σύμφωνα με το σχέδιο Καλλικράτης, αποτελεί τη τοπική κοινότητα Αηδονοχωρίου που υπάγεται στη δημοτική ενότητα Κόνιτσας του Δήμου Κόνιτσας και σύμφωνα με την απογραφή του 2021 έχει πληθυσμό 75 κατοίκους. Η τοπική κοινότητα είναι χαρακτηρισμένη ως αγροτικός ορεινός οικισμός, με έκταση 13,294 χμ² (2011).

## Πληθυσμός

## Εξωτερικοί σύνδεσμοι
* 1η Ορεινή μεραρχία ορεινών καταδρομών στο Αηδονοχώρι 
* Παλιός ανακαινισμένος μύλος (Μπουραζάνι) από τον ιστότοπο http://stone-trad.eu 
*Αηδονοχώρι (Οστανίτσα) από το βιβλίο Όπου η Ομορφιά Περισσεύει

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Κόνιτσας
Κοίμηση της Θεοτόκου (Θεοτοκόπουλος)

Η αγιογραφία με θέμα την **[[Κοίμηση της Θεοτόκου]]** στον ομώνυμο Ιερό Ναό στην Ερμούπολη της Σύρου, είναι έργο του Δομήνικου Θεοτοκόπουλου το οποίο δημιούργησε κοντά στο τέλος της περιόδου όπου ζούσε ακόμα στην Κρήτη, πιθανώς πριν το 1567.

Ταυτοποιήθηκε ως έργο του Θεοτοκόπουλου το 1983, όταν ο αρχαιολόγος **Γεώργιος Μαστορόπουλος** κατά τη διάρκεια των διακοπών του πήγε να προσκυνήσει στο ναό. Ο πίνακας αυτός, που ανακαλύφθηκε θαμμένος στον προαύλιο χώρο, του τράβηξε την προσοχή. Καθώς το όνομα του ζωγράφου ήταν καλυμμένο από τη βρωμιά επιδίωξε να το καθαρίσει εμφανίζοντας (στο κάτω μέσο της εικόνας) την υπογραφή του ζωγραφου, ΔΟΜΗΝΙΚΟC *ΘΕΟΤΟΚΟΠΟΥΛΟC Ο ΔΕΙΞΑC*. Εξακολουθεί να βρίσκεται στον Ιερό Ναό Κοιμήσεως της Θεοτόκου στην Ερμούπολη, και κατά την επικρατέστερη άποψη μετακινήθηκε εκεί κατά την περίοδο της Ελληνικής Επανάστασης από κατοίκους των Ψαρών οι οποίοι μετά την καταστροφή των Ψαρών κατέφυγαν στη Σύρο, έκτισαν τον ναό την περίοδο 1826-1829, κι έτσι ο ναός έγινε γνωστός και ως *των Ψαριανών*. Καθώς τα αρχεία της εκκλησίας δεν διασώζονται πλέον, η παλαιότερα γνωστή καταγραφή αναφέρει πως η εικόνα βρισκόταν στον ναό από το 1850.

Η ανακάλυψη ήταν σημαντική για την καλύτερη κατανόηση της εξέλιξης του Ελ Γκρέκο και την πρώιμη σταδιοδρομία του. Το έργο συνδυάζει στοιχεία της κρητικής σχολής της βυζαντινής αγιογραφίας, και του ιταλικού μανιερισμού, και η σύνδεση της με τον Θεοτοκόπουλο οδήγησε στην ταυτοποίηση τριών άλλων έργων (*[[τρίπτυχο της Μόντενα]]*, *[[Ο Άγιος Λουκάς ζωγραφίζει την Παναγία και το Βρέφος]]*, και η Προσκύνηση των Μάγων), και μετέπειτα και στην ταυτοποίηση κάποιων ανυπόγραφων έργων όπως τα *[[Πάθη του Χριστού (Θεοτοκόπουλος)|Πάθη του Χριστού]]*. Επίσης, το μετέπειτα έργο του Θεοτοκόπουλου με τίτλο *[[Η ταφή του κόμη του Οργκάθ]]* το οποίο δημιούργησε κατά τη σταδιοδρομία του στην Ισπανία, έχει υποστηριχτεί πως διαθέτει επιρροές από τη συγκεκριμένη εικόνα της Κοίμησης της Θεοτόκου.

## Παραπομπές


## Εξωτερικοί σύνδεσμοι
*Η Κοίμηση της Θεοτόκου του Δομήνικου Θεοτοκόπουλου στις Κυκλάδες , 22 Ιουλίου 2015 - enandro.gr
*Η «Κοίμηση της Θεοτόκου» θα «ταξιδέψει» από τη Σύρο στο Τολέδο , 26 Φεβρουαρίου 2014 - Η Ναυτεμπορική

Κατηγορία:Έργα ζωγραφικής του Δομήνικου Θεοτοκόπουλου
Στοιχείο Περιόδου 5

Ένα **στοιχείο περιόδου 5** είναι στοιχείο στη πέμπτη περίοδο (σειρά) του περιοδικού πίνακα. Έχει 18 στοιχεία, ξεκινώντας με το ρουβίδιο και τελειώνοντας με το ξένο.

## Φυσικές ιδιότητες
Το ζιρκόνιο είναι ένα από τα κύρια συστατικά των κρυστάλλων ζιρκονίου, τα οποία σήμερα είναι τα παλαιότερα γνωστά μέταλλα στο φλοιό της γης. Πολλά μεταγενέστερα μεταβατικά μέταλλα, όπως το ρόδιο, χρησιμοποιούνται πολύ συχνά στη παραγωγή κοσμημάτων λόγω του ότι είναι απίστευτα λαμπερά.

Αυτή η περίοδος είναι γνωστή για το ότι περιέχει μεγάλο αριθμό εξαιρέσεων του κανόνα Μάντελουνγκ.

## Παραπομπές


Κατηγορία:Περιοδικός πίνακας
Αμάραντος Ιωαννίνων

Ο **Αμάραντος** είναι ορεινό χωριό στη περιοχή της Κόνιτσας σε υψόμετρο 850 μέτρα και συμπεριλαμβάνεται πολιτιστικά στα Μαστοροχώρια της Ηπείρου.

## Γεωγραφία - Αξιοθέατα
Ο Αμάραντος βρίσκεται στο νομό Ιωαννίνων, προς τα σύνορα της Ελλάδας με την Αλβανία. Είναι κτισμένος στις πλαγιές του Γράμμου, νότια των κορυφών του Κάμενικ (υψόμετρο 2.042 μ.) και Μαριά (1.637 μ.), ανάμεσα σε δάσος από δρυς, οξιές και μαύρη πεύκη, κοντά στις πηγές του χείμαρρου Ζιάσικα που καταλήγει στον Σαραντάπορο. Απέχει 87 χλμ. Β.-ΒΔ. από τα Ιωάννινα και 26 χλμ. Β. από τη Κόνιτσα. Αξιοθέατα του χωριού είναι ο ναός του Αγίου Γεωργίου (κτισμένος το 1889, με περίτεχνο ξυλόγλυπτο τέμπλο Τουρνοβιτών ταλιαδόρων και αγιογραφίες Χιονιαδιτών αγιογράφων), το πέτρινο δημοτικό σχολείο (1903), το αρχοντικό Παναγιωτίδη, ο πέτρινος νερόμυλος και το μονότοξο πέτρινο γεφύρι του, τα οποία όλα έχουν χαρακτηριστεί ως ιστορικά διατηρητέα μνημεία.. Στο χωριό δραστηριοποιείται ο Πολιτιστικός σύλλογος που εκδίδει το περιοδικό «Αμάραντος – Ίσβορος» και στην Αθήνα η Αδερφότητα Αμαράντου «Άγιος Γεώργιος» οι οποίοι συνδιοργανώνουν το πανηγύρι του χωριού κάθε χρόνο στις 14 και 15 Αυγούστου.

## Διοικητικά
Η παλιά ονομασία του χωριού, μέχρι το 1927, ήταν **Ίσβορος** και ως κοινότητα Ισβόρου συστάθηκε επίσημα, μετά την ενσωμάτωση στην Ελλάδα, το 1919 με το ΦΕΚ 184Α-19/08/1919 με έδρα τον οικισμό. Σύμφωνα με το σχέδιο Καλλικράτης, μαζί με τα Λουτρά αποτελούν τη τοπική κοινότητα Αμαράντου που υπάγεται στη δημοτική ενότητα Κόνιτσας του Δήμου Κόνιτσας και σύμφωνα με την απογραφή του 2011 έχει πληθυσμό 44 κατοίκους. Η κοινότητα είναι χαρακτηρισμένη ως αγροτικός ορεινός οικισμός, με έκταση 39,033 χμ² (2011).

### Πληθυσμός

(σε παρένθεση ο πληθυσμός της τοπικής κοινότητας)

## Δείτε επίσης
Με την ονομασία Ίσβορος αναφέρονταν παλιότερα τα χωριά: Λευκόπετρα Ημαθίας, Πηγή Κιλκίς και Λευκόβρυση Κοζάνης.

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάνικα, 1981, 2006 (ΠΛΜ)
* Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Κόνιτσας
Πρωτάθλημα καλαθοσφαίρισης ανδρών Basket League 2018-2019

Το **Πρωτάθλημα καλαθοσφαίρισης betshop.gr Basket League 2018-2019** αποτέλεσε την 79η διοργάνωση του ελληνικού πρωταθλήματος καλαθοσφαίρισης ανδρών και την 27η διοργάνωση σε επαγγελματικό επίπεδο υπό τον ΕΣΑΚΕ. Η έναρξη των αγώνων του πρωταθλήματος ορίστηκε στις 6 Οκτωβρίου 2018. Στα αξιοσημείωτα του πρωταθλήματος ήταν η αποχώρηση του Ολυμπιακού από το πρωτάθλημα ως ένδειξη διαμαρτυρίας απέναντι στην ΕΟΚ και των αδιαφανών διαδικασιών της, από τις οποίες προέκυπταν οι συνεχείς ορισμοί συγκεκριμένων διαιτητών στα παιχνίδια με τον αιώνιο αντίπαλο . Η απόφαση αυτή της διοίκησης των ερυθρόλευκων βρήκε σύμφωνη την πλειοψηφία των φίλων της ομάδας του Πειραιά, οι οποίοι αποφάσισαν να σταθούν στο πλευρό της διοίκησης χρησιμοποιώντας το σύνθημα: *Μέχρι τέλους* . Αυτό είχε σαν αποτέλεσμα ο ΕΣΑΚΕ να υποβιβάσει τον Ολυμπιακό στην Α2 κατηγορία  για δεύτερη φορά στην ιστορία του μετά το 1964 . Ο Ολυμπιακός κατέβασε εκεί την αναπτυξιακή του ομάδα  για να μη χάσει τη θέση του στις επαγγελματικές κατηγορίες, ενώ η κανονική θα έπαιζε μόνο στην Ευρωλίγκα.

Πρωταθλητής αναδείχθηκε ο Παναθηναϊκός, για 37η φορά στην ιστορία του, επικρατώντας του Προμηθέα Πάτρας στους τελικούς του πρωταθλήματος με σκορ 3-0 νίκες. Με τον τρόπο αυτό ο Προμηθέας ολοκλήρωσε τη χρονιά ως δευτεραθλητής Ελλάδος, αλλά και ως η πρώτη  ομάδα στην ιστορία της Α1 που έφτασε στους τελικούς χωρίς να προέρχεται από την Αθήνα ή τη Θεσσαλονίκη. Μάλιστα οι Πατρινοί είναι μόλις η έκτη διαφορετική ομάδα η οποία έπαιξε σε τελικό από καταβολής Ε.Σ.Α.Κ.Ε., αφού μέχρι τώρα είχαν αγωνιστεί μόνο οι Παναθηναϊκός, Ολυμπιακός, Α.Ε.Κ., Π.Α.Ο.Κ. και Μαρούσι.

## Ομάδες
### Άνοδος και Υποβιβασμός
Τα Τρίκαλα και ο Κόροιβος Αμαλιάδας υποβιβάστηκαν μετά το πρωτάθλημα 2017-18 στην Α2. Ο Χολαργός B.C. και το Περιστέρι προβιβάστηκαν από το πρωτάθλημα 2017-18 της Α2.
### Τοποθεσίες και Γήπεδα

## Κανονική σεζόν

### Βαθμολογία

Από τον Παναθηναϊκό αφαιρέθηκαν 6 βαθμοί, καθώς δεν συμμετείχε και μηδενίστηκε, στον αγώνα της 26ης αγωνιστικής του πρωταθλήματος, απέναντι στην Κύμη.

Από τον Ολυμπιακό αφαιρέθηκαν 8 βαθμοί(2 βαθμοί, για την αποχώρηση του στο ημίχρονο του αγώνα της ημιτελικής φάσης του κυπέλλου Ελλάδας μπάσκετ 2019, απέναντι στον Παναθηναϊκό και 6 βαθμοί, καθώς δεν συμμετείχε και μηδενίστηκε, στον αγώνα της 19ης αγωνιστικής του πρωταθλήματος, απέναντι στον Παναθηναϊκό).

 Ο Ολυμπιακός υποβιβάστηκε στην Α2, καθώς δε συμμετείχε στους αγώνες με τον Παναθηναϊκό για την προημιτελική φάση των play-off του πρωταθλήματος.

### Αποτελέσματα

άνευ αγώνα

## Playoffs

### Προημιτελικοί (στις 2 νίκες)
Συμμετέχουν οι ομάδες που θα κατακτήσουν τις θέσεις 1 έως 8.

### Ημιτελικοί (στις 3 νίκες)

### Μικρός Τελικός (στις 3 νίκες)

### Τελικός (στις 3 νίκες)

## Παραπομπές




Κατηγορία:Α1 εθνική κατηγορία καλαθοσφαίρισης ανδρών
Πρωταθλημα Ελλαδος Α1 Ανδρων 2017 2018
Πρωταθλημα Ελλαδος Α1 Ανδρων 2018 2019
Προκόπι Εύβοιας

{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [
          23.490556,
          38.733889
        ]
      }
    }
  ]
}
Το **Προκόπι** είναι χωριό στον Δήμο Μαντουδίου-Λίμνης-Αγίας Άννας πάνω στην εθνική οδό Χαλκίδας - Αιδηψού. Σύμφωνα με τα στοιχεία της απογραφής του 2011, ο πληθυσμός του Προκοπίου ανέρχεται στους 948 κατοίκους.

## Ιστορικά στοιχεία
Το χωριό δημιουργήθηκε στα τέλη του 17ου αιώνα, όπου σύμφωνα με την παράδοση στην περιοχή υπήρχαν μικροί διάσπαρτοι οικισμοί, ενώ στο Προκόπι ήταν η έδρα του Τούρκου διοικητή από τον όποιο μετέπειτα πήρε το όνομα το χωριό και μέχρι το 1927 ονομαζόταν «Αχμέτ Αγά».

Το 1924 μεταφέρθηκαν και εγκαταστάθηκαν στον οικισμό πρόσφυγες από το . Η άφιξή τους σηματοδότησε όχι απλώς την αλλαγή του ονόματος τού χωριού αλλά και τη σημαντική πληθυσμιακή του αύξηση και την ανάπτυξή του, καθώς και τη μετατροπή του σε προσκυνηματικό προορισμό, αφού οι πρόσφυγες ήταν εκείνοι που έφεραν το σκήνωμα του Οσίου Ιωάννη του Ρώσου από την παλιά τους πατρίδα.

## Γενικά στοιχεία
Το Προκόπι είναι γνωστό για τον Ιερό Ναό του Ιωάννη του Ρώσου, όπου φυλάσσονται τα λείψανα του Οσίου, τα οποία έφεραν μαζί τους το 1924 Καππαδόκες πρόσφυγες από το Προκόπι (Ουργκιούπ &ndash; Ürgüp) Καππαδοκίας της Μικράς Ασίας . Δίπλα από το χωριό διέρχεται ο ποταμός Κηρέας.

Το 2018 εγκαινιάστηκε το *Μουσείο Μικρασιατικού Πολιτισμού Νέου Προκοπίου*. Στεγάζεται σε διώροφο κτίριο, εκεί που παλαιότερα λειτουργούσε ο ξενώνας του Ιερού Προσκυνήματος του Οσίου Ιωάννου του Ρώσου. Στο μουσείο φυλάσσονται κειμήλια εκκλησιαστικού και λαογραφικού ενδιαφέροντος, που έφεραν οι πρόσφυγες από το Προκόπι της Καππαδοκίας. Στόχος είναι η διατήρηση και η ανάδειξη εκκλησιαστικών και λαογραφικών κειμηλίων συνδεδεμένων με την ιστορία των Προκοπιέων Καππαδοκίας και την μετεγκατάστασή τους, στο Προκόπι μετά τη Μικρασιατική Καταστροφή, αλλά και η διατήρηση και διάδοση ιστορικών στοιχείων σχετικών με τον Μικρασιατικό Πολιτισμό.

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Μαντουδίου - Λίμνης - Αγίας Άννας
Ροβιές Εύβοιας

Οι **Ροβιές** είναι παραθαλάσσιο χωριό του Δήμου Μαντουδίου-Λίμνης-Αγίας Άννας. Είναι ο τρίτος μεγαλύτερος οικισμός στον Δήμο, μετά το Μαντούδι και τη Λίμνη. Βρίσκεται στην περιφερειακή οδό Λουτρών Αιδηψού-Λίμνης και στον επαρχιακό δρόμο Ιστιαίας-Λίμνης. Ακόμα, το χωριό είναι κατάλληλο για κατασκήνωση. Σύμφωνα με την απογραφή του 2021, έχει πληθυσμό 940 κατοίκων.

## Ιστορία

Η περιοχή κατοικείται αδιάλειπτα από την παλαιολιθική εποχή. Το 427 π.Χ. χτυπήθηκε από ένα παλιρροϊκό κύμα, το οποίο αναφέρει και ο Θουκυδίδης. Η αρχαία ονομασία ήταν «Οριβίαι».

## Δημογραφία
### Πληθυσμιακή εξέλιξη

## Αξιοθέατα
αριστερά|μικρογραφία|Μεσαιωνικός πύργος που δεσπόζει στο παραθαλάσσιο χωριό Ροβιές.
Μεσαιωνικός πύργος που δεσπόζει στο παραθαλάσσιο χωριό Ροβιές στη Βόρεια Εύβοια. Χτίστηκε από τους Φράγκους αλλά χρησιμοποιήθηκε από Ενετούς, Τούρκους και Έλληνες που έκαναν σημαντικές προσθήκες και αλλαγές στον αρχικό πύργο.

## Παραπομπές


## Εξωτερικοί σύνδεσμοι
* 

Κατηγορία:Χωριά της περιφερειακής ενότητας Ευβοίας
Κατηγορία:Δήμος Μαντουδίου - Λίμνης - Αγίας Άννας
Αμάραντος Καρδίτσας

Ο **Αμάραντος** είναι ορεινό χωριό στη περιοχή των Αγράφων στο νομό Καρδίτσας σε υψόμετρο 700 μέτρων.

## Γεωγραφικά στοιχεία - αξιοθέατα
Ο Αμάραντος βρίσκεται νοτιοανατολικά της λίμνης Πλαστήρα στον ορεινό όγκο των Αγράφων. Είναι κτισμένος επάνω στην επαρχιακή οδό Καλλιθήρου – Νεράϊδας και απέχει 23 χλμ. Ν.-ΝΔ. από την Καρδίτσα. Το χωριό είναι οικισμός από τον 17ο αιώνα και οι πρώτοι κάτοικοί του προήλθαν από παλαιότερο στη θέση "Παλιοχώρι". Αξιοθέατα της περιοχής είναι η εκκλησία της Κοιμήσεως της Θεοτόκου με το ξυλόγλυπτο τέμπλο του 1715, το πέτρινο γεφύρι στη τοποθεσία  "Γλαβά" και ο οργανωμένος χώρος αναψυχής με τα θεόρατα πλατάνια στη τοποθεσία "Μαλαγάρι". Στο χωριό υπάρχει το μνημείο «αιώνιας ευγνωμοσύνης και αναγνώρισης» προς τιμή των κατοίκων του οι οποίοι την περίοδο της κατοχής, από το φθινόπωρο του 1943 έως το καλοκαίρι του 1944, προσέφεραν ασφαλές καταφύγιο από τους Γερμανούς σε 62 Εβραίους της Καρδίτσας και άλλους 20 από τη Θεσσαλονίκη, τον Βόλο και τα Τρίκαλα.

## Διοικητικά στοιχεία
Η παλιά ονομασία του χωριού, μέχρι το 1957, ήταν **Μαστρογιάννης** και ως κοινότητα Μαστρογιάννη συστάθηκε επίσημα το 1912 με το ΦΕΚ 261Α-31/08/1912 με έδρα τον οικισμό και ανήκε αρχικά στο νομό Τρικάλων. Σύμφωνα με το σχέδιο Καλλικράτης, μαζί με το Κούτσουρο αποτελούν τη τοπική κοινότητα Αμαράντου που υπάγεται στη δημοτική ενότητα Ιτάμου του Δήμου Καρδίτσας και σύμφωνα με την απογραφή του 2011 έχει πληθυσμό 88 κατοίκους. Η κοινότητα είναι χαρακτηρισμένη ως αγροτικός ορεινός οικισμός, με έκταση 22,827 χμ² (2011).
### Πληθυσμός

(σε παρένθεση ο πληθυσμός της τοπικής κοινότητας)
## Εξωτερικοί σύνδεσμοι
* Αποκαλυπτήρια του Μνημείου στον Αμάραντο Καρδίτσας από τον ιστότοπο https://web.archive.org/web/20181014073907/http://www.ert.gr/volos/
* Βρύση Ιτάμου - Κορυφές Ιτάμου - Αμάραντος Καρδίτσας από τον ιστότοπο https://el.wikiloc.com

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάνικα, 1981, 2006 (ΠΛΜ)
* Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Καρδίτσας
Κατηγορία:Δήμος Καρδίτσας
Μαναμπέντρα Σαχ

Ο Μαχαραγιάς **Μαναμπέντρα Σαχ** (26 Μαΐου 1921 – 5 Ιανουαρίου 2007) ήταν μέλος από τη 2η, 3η, 4η, 10η, 11η, 12η, 13η και 14η Λοκ Σάμπα της Ινδίας. Εκπροσώπησε την εκλογική περιφέρεια Τεχρί Γκαρχουάλ του Ουταράχαντ και ήταν μέλος του Ινδικού Εθνικού Κογκρέσου πριν από την ένταξή του στο Μπαρατίγια Τζαν Σανγκ και αργότερα στο Κόμμα Μπαρατίγια Τζανάτα. Έγινε ένα από τα μακροβιότερα μέλη του ΚΜΤ. Ο Σαχ ήταν πρέσβης στην Ιρλανδία από το 1980 έως το 1983. Η νύφη του Μάλα Ρατζ Λάξμι Σαχ εξελέγη στη Λοκ Σάμπα από την ίδια περιφέρεια το 2012.

Ο Σαχ ήταν και ο τελευταίος ραγιάς του Βασιλείου του Γκαρχουάλ (1946-1948), όταν το πριγκιπικό κράτος του Τεχρί Γκαρχουάλ προσχώρησε στην ανεξάρτητη Ινδία στις 18 Μαΐου 1948.

## Εξωτερικοί σύνδεσμοι
* Official biographical sketch in Parliament of India website
* Genealogy of Tehri Garhwal (princely state) at *[[Queensland University]]*.

Κατηγορία:Ινδοί πολιτικοί
Σίρο Ίσι

Ο **Σίρο Ίσι** (石井 四郎, 25 Ιουνίου 1892 στη Σιμπαγιάμα της Ιαπωνίας - 9 Οκτωβρίου 1959 στο Τόκιο) ήταν ο διοικητής της μονάδος επτά τριάντα ένα, κατά τον Σινο-ιαπωνικό πολέμου . Ήταν Ιάπωνας στην εθνικότητα, και στην ειδικότητα ιατρός. Ο Ίσι και οι υπόλοιποι ιατροί αυτής της μονάδας διέπραξαν φοβερά εγκλήματα σε βάρος  των κρατουμένων, αφαιρώντας τους τα άκρα και κάνοντάς τους ζωοτομία και αλλά φριχτά βασανιστήρια, με την δικαιολογία πως ήθελαν να μελετήσουν τα σώματα τους. Σε πολλούς μαλιστα δοκιμάστηκαν και όπλα.

Όπως και πολλοί άλλοι πρώην επιστήμονες στην Μονάδα 731, του χορηγήθηκε αμνηστία και προσλήφθη από τις Ηνωμένες Πολιτείες για να διεξάγει περισσότερες έρευνες μετά το τέλος του Β΄ Παγκοσμίου Πολέμου. Πέθανε από καρκίνο στην ηλικία των 67 ετών, και σύμφωνα με την κόρη του έγινε Καθολικός λίγο πριν τον θάνατό του.

## Παραπομπές


Κατηγορία:Ιάπωνες ιατροί
Κόρτνεϊ Καρντάσιαν

H **Κόρτνεϊ Μέρι Γκαϊανέ Καρντάσιαν** (, 18 Απριλίου 1979) ή **Κόρτνεϊ Καρντάσιαν Μπάρκερ** (Kourtney Kardashian Barker) είναι Αμερικανίδα τηλεοπτική προσωπικότητα, πιο γνωστή για την συμμετοχή της στο οικογενειακό reality «Keeping Up with the Kardashians».

Μαζί με τις αδελφές Κim και Khloé, ασχολούνται επίσης με τη βιομηχανία λιανικής και μόδας. Έχουν ξεκινήσει διάφορες συλλογές ενδυμάτων και αρωμάτων. Επιπλέον, κυκλοφόρησαν το βιβλίο Kardashian Konfidential το 2010.

Η Kourtney και οι αδελφές της είναι δημοφιλείς στα μέσα κοινωνικής δικτύωσης από τα οποία αποκομίζουν το μεγαλύτερο μέρος των εσόδων τους διαφημίζοντας προϊόντα όπως αθλητικά παπούτσια, προϊόντα ομορφιάς, Coca-Cola και συνταγογραφούμενα φάρμακα για τα οποία πληρώνονται (το 2016) με 75.000-300.000 δολάρια για κάθε ανάρτηση στο Instagram, το Facebook και το Twitter, σύμφωνα με το CBC Marketplace.

Τον Μάρτιο του 2019 δημιούργησε το δικό της lifestyle website με το όνομα «Poosh» ενώ τον Σεπτέμβριο του 2022 δημιούργησε επίσης το brand «Lemme».

## Προσωπική ζωή
Από το 2006 μέχρι το 2015 ήταν ζευγάρι με τον επιχειρηματία Scott Disick και μαζί απέκτησαν τρία παιδιά: τον Mason Dash (γενν. 14 Δεκεμβρίου 2009), την Penelope Scotland (γενν. 8 Ιουλίου 2012) και τον Reign Aston (γενν. 14 Δεκεμβρίου 2014).  

Από το 2016 έως το 2020 βρισκόταν σε on-off σχέση με το μοντέλο Younes Bendjima.  

Τον Ιανουάριο του 2021 επιβεβαίωσε τη σχέση της με τον μουσικό Travis Barker και μήνες αργότερα, τον Οκτώβριο, αρραβωνιάστηκαν. Στις 3 Απριλίου 2022 έκαναν έναν ανεπίσημο γάμο στο Las Vegas ενώ στις 15 Μαΐου 2022 παντρεύτηκαν επίσημα στη Santa Barbara. Απέκτησαν μαζί έναν γιο, τον Rocky Thirteen (γενν. 1 Νοεμβρίου 2023). Πλέον χρησιμοποιεί και το ονοματεπώνυμο Kourtney Kardashian Barker. 

Είναι αρμενικής καταγωγής.

## Παραπομπές


Κατηγορία:Αμερικανίδες ηθοποιοί τηλεόρασης
Κατηγορία:Αμερικανοί αρμενικής καταγωγής
Μαστίφ

Το **Μαστίφ** είναι είδος σκύλου, με χαρακτηριστικό το μεγάλο τους κεφάλι με ρυτίδες και δίπλα σαγόνια και τα μικρά τους μάτια. Ο περιγραφικός όρος, ράτσα μαστίφ, δεν θα πρέπει να συγχέεται με την ράτσα, το αγγλικό μαστίφ που αναφέρεται συχνά ως μαστίφ.

Το γονιδίωμα των σκύλων δείχνει ότι οι σκύλοι μαστίφ και μολόσερ συνδέονται στενά μεταξύ τους.

## Ράτσες μαστίφ
* θιβετιανό Μαστίφ, η ακριβότερη ράτσα σκύλου
* μαστίφ Νεάπολης
* αγγλικό Μαστίφ

## Παραπομπές

Κατηγορία:Φυλές σκύλων
Βόρεια Πάστο

Η **Βόρεια Πάστο** ή **Βορειοανατολικά Πάστο**, μερικές φορές γνωστή ως Πάστο **Γιουσουφσζάι** από την κύρια υποδιάλεκτο, είναι Βόρειο ιδίωμα των Πάστο που ομιλούνται στα βόρεια της επαρχίας Χιμπέρ-Παχτούνχουα του Πακιστάν και στο βορειοανατολικό Αφγανιστάν.

## Φωνολογία
Τα Πάστο Γιουσουφσζάι έχει διαφορά στα συγγενικά σύμφωνα: σε άλλες διαλέκτους υπάρχουν τα ts, dz/z, ʒ και σε Πεσαουαρικές διαλέκτους προφέρεται ως s, z, j. Όπως και στις περισσότερες Βόρειες διαλέκτους στα γιουσουφζάι προσφέρονται x και g ενώ στα νότια προφέρεται ʂ, ʐ.

## Παραπομπές

Κατηγορία:Γλώσσες του Αφγανιστάν
Κατηγορία:Γλώσσες του Πακιστάν